Pompierii de la Fălticeni au intervenit miercuri la un incendiu izbucnit la o casă din comuna Baia. Alarma de incendiu s-a dat în jurul orei 17.30.
La sosirea echipajelor de pompieri, ardea generalizat o casă bătrânească, construită din lemn, existând pericolul de propagare la o altă locuință aflată în imediata apropiere.
Militarii Detașamentului de pompieri Fălticeni, împreună cu lucrătorii Serviciilor voluntare pentru situații de urgență din Cornu Luncii, au intervenit pentru a opri focul cu patru autospeciale de stingere.
Casa bătrânească de unde a pornit focul a ars în totalitate, cu obiecte de mobilier, materiale textile, alte bunuri casnice, documente personale și branșamentul electric cu conductori din aluminiu.
”Cauza probabilă de izbucnire a incendiului a fost un scurtcircuit produs la un conductor electric defect”, au transmis pompierii militari suceveni.
Casa vecină a fost salvată.